《咏台城》
宋代·马之纯

吴时后苑晋宫城，见得当时似玉京。
往事茫茫同水远，长郊渺渺与云平。
珠玑常向耕锄得，禁御今为陌路行。
只有月华还似旧，徘徊花上听寒更。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。